James Ehnes

James Ehnes (s. 27. tammikuuta 1976 Manitoba) on kanadalainen viulisti.

Ehnes syntyi Manitobassa ja aloitti viulunsoiton opintonsa neljävuotiaana. Hän valmistui Juilliard Schoolista vuonna 1997 ja on saanut toistuvasti Juno-palkinnon. Hän sai arvostusta jo vuonna 1995 levyttämillään Niccolò Paganinin kapriiseilla. Hänen käyttämänsä instrumentti on vuoden 1715 ex-Marsick Stradivarius.

Paganinin ohella James Ehnes on tulkinnut muiden muassa Sergei Prokofjevin, Max Bruchin, Johann Sebastian Bachin, Antonín Dvořákin, Samuel Barberin ja Maurice Ravelin tuotantoa. Hän on sukupolvensa merkittävimpiä viulisteja ja esiintynyt myös Suomessa. Viulistista tehtiin vuonna 2007 Royal Society of Canadan jäsen.

Lähteet 

Kanadalaiset viulistit
Vuonna 1976 syntyneet
Elävät henkilöt